Babelscape/SREDFM huggingface dataset:
Λίντα Γούλβερτον

Η Λίντα Γούλβερτον (αγγλικά: "Linda Woolverton", 19 Δεκεμβρίου 1952 - ) είναι Αμερικανίδα σεναριογράφος, δραματουργός και μυθιστοριογράφος. Τα πιο γνωστά της σενάριο γράφτηκαν για τη Disney, ενώ πολλά μιούζικαλ στο θέατρο είναι γνωστά. Επίσης, έγινε η πρώτη γυναίκα που έγραψε σενάριο για ταινία μεγάλου μήκους για την Disney, το 1991, για την ταινία "Η Πεντάμορφη και το Τέρας", έργο που ήταν το πρώτο κινουμένων σχεδίων, που είχε υποψηφιότητα για Όσκαρ Καλύτερης Ταινίας. Εκτός αυτού, έγραψε και το σενάριο για την ταινία "Ο Βασιλιάς των Λιονταριών". Ενώ, έκανε διασκευή του δικού της σεναρίου, για το θεατρικό έργο "Η Πεντάμορφη και το Τέρας", για το οποίο έλαβε και μία υποψηφιότητα για βραβείο Tony.

Η πιο πρόσφατη ταινία που συμμετείχε ήταν το Η Αλίκη στη Χώρα των Θαυμάτων, με την οποία έγινε η πρώτη αλλά και η μόνη γυναίκα, που έγραψε το σενάριο σε μία ταινία που οι απολαβές της ξεπερνούν το ένα δις δολάρια.
Μ.Γ.Σ. Απόλλων Σερρών

Ο Μ.Γ.Σ. Απόλλων Σερρών αποτελούσε αθλητικό σωματείο με έδρα την πόλη των Σερρών. Ιδρύθηκε το 1927. Αποτελούσε ένα από τα πλέον επιτυχημένα αθλητικά σωματεία του νομού Σερρών. Διέθεται τμήματα ποδοσφαίρου, στίβου και δραματικό τμήμα. Επίσης λειτουργούσε και τμήμα μουσικής το οποίο όμως διαλύθηκε το 1940.

Το ποδοσφαιρικό τμήμα μετείχε στο ειδικό πρωτάθλημα για την άνοδο στο Πανελλήνιο Πρωτάθλημα, την περίοδο 1959–60, τερματίζοντας στη 6η θέση του βαθμολογικού πίνακα του Βορείου Ομίλου, με 24 βαθμούς. Την επόμενη περίοδο, 1960–61, κατέλαβε την 4η θέση με 36 βαθμούς. Την περίοδο 1961–62. Την περίοδο 1962–63 έλαβε μέρος στο πρωτάθλημα της Β΄ Εθνικής κατηγορίας, όπου κατέλαβε την 9η θέση με 52 βαθμούς. Την επόμενη περίοδο, 1963–64, τερμάτησε στην 6η θέση του βαθμολογικού πίνακα, με 55 βαθμούς.

Το τμήμα στίβου έλαβε μέρος στο Πανελλήνιο πρωτάθλημα στίβου ανδρών του 1957. Το 1964, κατόπιν συμφωνίας της διοίκησης της συλλόγου με την αντίστοιχη του Γ.Σ. Ηρακλή Σερρών, τα δύο σωματεία συγχωνεύθηκαν δημιουργώντας τον Μ.Γ.Σ. Πανσερραϊκό, γεγονός που αποτέλεσε και τη διάλυση του σωματείου.
Φίλιππος της Νοβάρα

Ο Φίλιππος της Νοβάρα (π. 1200 – π. 1270) ήταν μεσαιωνικός ιστορικός, στρατιώτης, μουσικός, διπλωμάτης, ποιητής και νομικός γεννημένος στη Νοβάρα της Ιταλίας και καταγόμενος από οίκο ευγενών, ο οποίος πέρασε το σύνολο της ενήλικης ζωής του στην Μέση Ανατολή. Αρχικά, υπηρέτησε την οικογένεια των Ιμπελέν, ενώ συμμετείχε σε αριθμό σημαντικών μαχών και διπλωματικών διαπραγματεύσεων στις οποίες εμπλέκονταν η Ιερουσαλήμ και η Κύπρος. Συνέγραψε χρονικό με θέμα τον Πόλεμο των Λομβαρδών, την διαμάχη που έλαβε χώρα μεταξύ της οικογένειας των Ιμπελέν και του Αγίου Ρωμαίου Αυτοκράτορα, Φρειδερίκου Β΄.

Συνέγραψε, επίσης, μία μακροσκελή πραγματεία επί της φεουδαρχικής νομοθεσίας της Ιερουσαλήμ, η οποία και επηρέασε μεταγενέστερους νομικούς όπως ο Ιωάννης ντ'Ιμπελέν.
Στόμας ο Αθηναίος

Ο Στόμας ο Αθηναίος (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε ολυμπιονίκης στο αγώνισμα του σταδίου κατά τους 34ους (644 π.Χ.) ολυμπιακούς αγώνες της αρχαιότητας.
Σφαίρος ο Λακεδαιμόνιος

Ο Σφαίρος ο Λακεδαιμόνιος (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε ολυμπιονίκης στο αγώνισμα του σταδίου κατά τους 35ους ολυμπιακούς αγώνες της αρχαιότητας (640 π.Χ.).
Δημόσια Κεντρική Βιβλιοθήκη Καλαμάτας

Η Δημόσια Κεντρική Βιβλιοθήκη Καλαμάτας, είναι Νομικό Πρόσωπο Δημοσίου Δικαίου (Ν.Π.Δ.Δ) και αποτελεί παράλληλα, για την πόλη της Καλαμάτας, πολιτιστικό κέντρο, το οποίο έχει ως σκοπό την προώθηση χωρίς πολιτικές, θρησκευτικές, φυλετικές ή άλλες διακρίσεις της γνώσης, της πληροφορίας, της εκπαίδευσης και του πολιτισμού.
Λάμεχ

Ο Λάμεχ ή κάποιες φορές και Λαμέχ (εβραϊκά: לֶמֶךְ) "Lemeḵ") ήταν βιβλικός πατριάρχης που αναφέρεται στη γενεαλογία του Αδάμ στο Βιβλίο της Γενέσεως. 

Σύμφωνα με το Χριστιανισμό είναι μέρος της γενεαλογίας του Ιησού, στο Κατά Λουκάν, 3:36.
Άλαν Μένκεν

Ο Άλαν Μένκεν (αγγλικά: "Alan Menken", 22 Ιουλίου 1949 - ) είναι Αμερικανός συνθέτης θεάτρου και κινηματογράφου και πιανίστας. Είναι περισσότερο γνωστός για τις μουσικές του συνθέσεις σε ταινίες της Walt Disney Animation Studios. Μερικά από τα πιο γνωστά του μουσικά θέματα είναι στο "Η Μικρή Γοργόνα", το "Η Πεντάμορφη και το Τέρας", το "Αλαντίν" και το "Ποκαχόντας", μέσω των οποίων έχει κερδίσει και Όσκαρ. Έχει γράψει, επίσης, και μουσική για το Μπρόντγουεϊ.

Έχοντας κερδίσει 8 Όσκαρ (για τις μουσικές του και τα τραγούδια του), είναι ο δεύτερος κατηγορία της μουσικής με τα περισσότερο κερδισμένα Όσκαρ, με την πρωτεία να ανήκει στον Άλφρεντ Νιούμαν, ο οποίος έχει ένα παραπάνω. Εκτός από αυτά έχει κερδίσει 11 φορές το Grammy και μία το Tony, μεταξύ άλλων τιμητικών διακρίσεων.
Μαρία του Μομφερράτου

Η Μαρία του Μομφερράτου ("Marie de Montferrat", 1192 - 1212) ήταν βασίλισσα της Ιερουσαλήμ, κόρη του Κορράδου των Αλεράμιτσι, μαρκήσιου του Μομφερράτου και της Ισαβέλλας Α' Ανζού, βασίλισσας της Ιερουσαλήμ.

Η μητέρα της Ισαβέλλα Α' ήταν κόρη του Αμαλάριχου Α' Ανζού βασιλιά της Ιερουσαλήμ και της 2ης συζύγου του Μαρίας Κομνηνής, δισεγγονής του Ιωάννη Β' Αυτοκράτορα των Ρωμαίων. Για τη Μαρία Κομνηνή ήταν ο 1ος γάμος, ενώ από τον 2ό της γάμο ήταν μητέρα του Ιωάννου Ιμπελίν κυρίου της Βηρυτού.

Όταν τελείωνε η Γ' Σταυροφορία, τον Απρίλιο του 1192 ο πατέρας της Κορράδος δολοφονήθηκε. Η μητέρα της, που είχε παντρευτεί σε 2ο γάμο τον Κορράδο και ήταν έγκυος στη Μαρία, παντρεύτηκε σε 3ο γάμο τον Ερρίκο Β' κόμη της Καμπανίας το Μάιο του 1192. Το καλοκαίρι του ίδιου έτους γεννήθηκε η Μαρία. Η μητέρα της έκανε δύο κόρες με τον Ερρίκο Β΄, ο οποίος απεβίωσε το 1197. Τότε η Ισαβέλλα Α' παντρεύτηκε για 4η φορά τον Αμαλάριχο ντε Λουζινιάν (τον κατοπινό βασιλιά της Κύπρου) και αφού έκανε άλλες δύο κόρες, απεβίωσε το 1205.

Η Μαρία τη διαδέχθηκε 13ετής στο βασίλειο της Ιερουσαλήμ. Έγινε αντιβασιλιάς ο Ιωάννης Ιμπελίν κύριος της Βηρυτού, που κυβέρνησε σοφά σεβόμενος τις Συνήθειες (Asizes) του βασιλείου. Βλέποντας ότι δεν μπορεί να ανακτήσει τα εδάφη που χάθηκαν το 1187, έκανε ειρήνη με τον Αλ-Αντίλ, αδελφό του Σαλαντίν και κράτησε έτσι το κράτος στα όριά του.

Το 1209 η Μαρία ενηλικιώθηκε και οι βαρόνοι και οι ανώτεροι κληρικοί συνεδρίασαν για να βρουν σύζυγο για αυτήν. Ζήτησαν τη συμβουλή του Φιλίππου Β΄ των Καπετιδών βασιλιά της Γαλλίας και αυτός τους υπέδειξε τον ακόλουθό του Ιωάννη του Μπριέν. Επειδή ο Ιωάννης δεν είχε χρήματα, ο βασιλιάς και ο πάπας του πρόσφεραν ο καθένας από 40.000 λίβρες για να αποκτήσει αυλικούς, στρατιώτες και ό,τι άλλο χρειάζεται ένας βασιλικός σύζυγος. Ο γάμος έγινε τον Οκτώβριο του 1210 και η στέψη το Νοέμβριο στον καθεδρικό ναό της Τύρου. Το 1212 γέννησε την Ισαβέλλα Β΄ και η Μαρία απεβίωσε λίγο αργότερα.

Ο Ιωάννης του Μπριέν κυβερνούσε ως αντιβασιλιάς της κόρης του Ισαβέλλας Β΄, η οποία το 1225 παντρεύτηκε τον Φρειδερίκο Β΄ των Χοενστάουφεν, βασιλιά της Γερμανίας και Σικελίας.
Όσκαρ Καλύτερης Πρωτότυπης Μουσικής

Το Όσκαρ Καλύτερης Πρωτότυπης Μουσικής (αγγλικά: "Academy Award for Best Original Score") είναι ένα από τα βραβεία που απονέμει η Αμερικανική Ακαδημία Κινηματογραφικών Τεχνών και Επιστημών. Για να κερδίσει κάποιο soundtrack μία υποψηφιότητα σε αυτήν την κατηγορία πρέπει να είναι πρωτότυπο, ήτοι να έχει γραφτεί για τις ανάγκες της εκάστοτε ταινίας.
Χάουαρντ Άσμαν

Ο Χάουαρντ Άσμαν ("Howard Elliott Ashman", 17 Μαΐου 1950 - 14 Μαρτίου 1991) ήταν Αμερικανός θεατρικός συγγραφέας και στιχουργός. Συνεργάστηκε σε πολλές κινηματογραφικές ταινίες με τον Άλαν Μένκεν, κυρίως για κινούμενα σχέδια της Disney, γράφοντας στίχους τραγουδιών και με τον Μένκεν να τα μελοποιεί. Έχει βραβευθεί και με Όσκαρ για το έργο στην ταινία "Η Μικρή Γοργόνα" αλλά και για το "Η Πεντάμορφη και το Τέρας". Πέθανε σε ηλικία 40 ετών, στη Νέα Υόρκη, μετά από επιπλοκές της νόσου του AIDS.
Θεοδώρα Τζήμου

Η Θεοδώρα Τζήμου (Τασκένδη, 20 Μαρτίου 1974) είναι Ελληνίδα ηθοποιός.
Κέβιν Φρίμαν

Ο Κέβιν Φρίμαν, γεννημένος στις 3 Μαρτίου 1978 στο Σπρίνγκφιλντ της Μασαχουσέτης, είναι Αμερικανός πρώην επαγγελματίας καλαθοσφαιριστής. Έχει ύψος 2,01 μέτρα και αγωνιζόταν στη θέση του πάουερ φόργουορντ.
Δημοσθένης Στεφανίδης

Ο Δημοσθένης Στεφανίδης (1896 - 24 Φεβρουαρίου 1975), του Σοφοκλή, ήταν Έλληνας πανεπιστημιακός και νομικός. Έγινε γνωστός κυρίως από τη διατύπωση της οικονομικής θεωρίας της "άνισης ανταλλαγής".
Νικόλαος Λεοντίδης

Ο Νικόλαος Λεοντίδης (1881 - 1942) ήταν Έλληνας δικηγόρος και πολιτευτής.
Boeing B-17 Flying Fortress

Το Boeing B-17 Flying Fortress ήταν τετρακινητήριο βαρύ βομβαρδιστικό που αναπτύχθηκε την δεκαετία του 1930 στις ΗΠΑ και γνώρισε ευρύτατη πολεμική δράση κατά την διάρκεια του Δευτέρου Παγκοσμίου Πολέμου. Το πρωτότυπο Β-17 συμμετείχε σε συγκριτικές δοκιμές με ανταγωνιστικά σχέδια από τις εταιρείες Douglas και Martin, αποδείχθηκε δε κατά πολύ ανώτερο σε όλες τις παραμέτρους σε σχέση με αυτά. Παρόλο που η κατασκευάστρια Boeing έχασε το συμβόλαιο εξαιτίας της συντριβής του πρωτοτύπου, το Αεροπορικό Σώμα του Στρατού των ΗΠΑ (USAAC) είχε εντυπωσιαστεί σε τέτοιο βαθμό από τις δυνατότητες του Β-17 που ζήτησε την κατασκευή 13 επιπλέον αεροσκαφών για περαιτέρω αξιολόγηση. Τελικά ο τύπος εντάχθηκε σε υπηρεσία το 1938 και τα επόμενα χρόνια αναπτύχθηκαν πολυάριθμες εκδόσεις και παραλλαγές του.

Στον Δεύτερο Παγκόσμιο Πόλεμο τα B-17 χρησιμοποιήθηκαν κυρίως σε ημερήσιους στρατηγικούς βομβαρδισμούς του Ράιχ και κατεχομένων περιοχών της Ευρώπης. Επιχειρούσαν από βάσεις στη νότια Αγγλία και από το 1943 και από την νότια Ιταλία, συμπληρώνοντας τις στρατηγικές επιχειρήσεις της RAF που πραγματοποιούνταν αποκλειστικά τη νύχτα. Οι συνδυασμένες αεροπορικές επιχειρήσεις των Αγγλοαμερικανών συνέβαλλαν στην διασφάλιση της υπεροχής έναντι των γερμανικών δυνάμεων στην δυτική Ευρώπη προκειμένου να προετοιμαστεί και να πραγματοποιηθεί η εισβολή στην Γαλλία το 1944. Τα B-17 χρησιμοποιήθηκαν επίσης στο θέατρο επιχειρήσεων του Ειρηνικού, αλλά σε μικρότερο βαθμό. 

Κατά την διάρκεια του πολέμου η φήμη του "Flying Fortress" έλαβε μυθικές διαστάσεις. Ιστορίες και φωτογραφικό υλικό από αεροσκάφη και πληρώματα που έφερναν σε πέρας τις αποστολές τους παρά τα πλήγματα που υπέστησαν ήταν ευρύτατα διαδεδομένες και συνέβαλλαν στην δημιουργία του μύθου. Συνολικά τα Β-17 έρριψαν στο Ράιχ και την κατεχόμενη Ευρώπη περισσότερους τόνους βομβών από οποιοδήποτε άλλο αμερικανικό βομβαρδιστικό: υπολογίζεται πως από το 1,5 εκατομμύρια τόνους που ρίφθηκαν συνολικά, οι 640.000 ήταν από Β-17. Εκτός από τον βασικό τους ρόλο, τα αεροσκάφη αξιοποιήθηκαν επίσης ως μεταγωγικά, ανθυποβρυχιακά, αεροδιασωστικά και σε πληθώρα άλλων ρόλων.
Χρήστος Φουσιάνης

Ο Χρήστος Φουσιάνης (1902 - 1989), του Γεωργίου ήταν Έλληνας καθηγητής πανεπιστημίου, ο οποίος υπηρέτησε ως βουλευτής Μεσσηνίας την περίοδο 1946-50.
Νίκος Κόβης

Ο Νίκος Κόβης (γενν. στην Κωνσταντινούπολη στις 6 Ιανουαρίου 1953) είναι Τούρκος ελληνικής καταγωγής πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός. Αγωνίστηκε διεθνής στην Εθνική Τουρκίας.

Ο Νίκος Κόβης αποτέλεσε τεχνικός διευθυντής της ακαδημίας νέων του Παναθηναϊκού μέχρι το 2010. 

Ήταν ο τέταρτος ποδοσφαιριστής γεννημένος στην Τουρκία αλλά με ελληνική καταγωγή που αγωνίστηκε Εθνική Τουρκίας, μετά τον θρύλο της Φενέρμπαχτσε Λευτέρη Αντωνιάδη, τον Κώτσο Κασάπογλου της Ιστανμπούλσπορ και τον Αλέκο Ιορδάνου της Μπεσίκτας.
Σταύρος Τσακυράκης

Ο Σταύρος Τσακυράκης (Μήθυμνα 1951 - Μυτιλήνη 21 Ιουλίου 2018) ήταν καθηγητής Συνταγματικού Δικαίου στη Νομική Σχολή του Πανεπιστημίου Αθηνών.
23ο Συνέδριο του Κομμουνιστικού Κόμματος της Σοβιετικής Ένωσης

Το 23ο Συνέδριο του Κομμουνιστικού Κόμματος της Σοβιετικής Ένωσης (Μόσχα, 29 Μαρτίου - 8 Απριλίου 1966), έγινε με 6.000 αντιπροσώπους και είχε ως στόχο τη «[β]ελτίωση στη λειτουργία των σοβιέτ [που] πρέπει να γίνεται στη βάση του παραπέρα [εκ]δημοκρατισμού τους. Πρέπει να ανέβει πιο υψηλά η σημασία των συνόδων των σοβιέτ των βουλευτών των εργαζομένων, να παρασχεθεί στα τοπικά σοβιέτ μεγαλύτερη αυτοτέλεια στη λύση των οικονομικών, των δημοσιονομικών ζητημάτων και των ζητημάτων γης, στην καθοδήγηση των επιχειρήσεων της τοπικής βιομηχανίας, της βιοτικής και της κοινωνικής - πολιτιστικής εξυπηρέτησης του πληθυσμού …».

Οι εργασίες έγιναν χωρίς την παρουσία του Κομμουνιστικού Κόμματος της Κίνας, και της Αλβανίας με τα οποία υπήρξε ρήξη. Το Κομμουνιστικό Κόμμα της Κίνας δεν αποδέχθηκε την πρόκληση και έστειλε επιστολή αναφέροντας ότι «η χώρα που γέννησε τον λενινισμό είναι σήμερα το κέντρο του παγκόσμιου ρεβιζιονισμού».

Μίλησε ο Λεονίντ Μπρέζνιεφ, για τον οποίο θεωρήθηκε ότι ενίσχυσε τη θέση του και τον συγκεντρωτισμό στο Κομμουνιστικό Κόμμα της Σοβιετικής Ένωσης και το κράτος. Επανέφερε τη θέση του Γενικού Γραμματέα (αντικατέστησε το λιγότερο ισχυρό αξίωμα του Πρώτου Γραμματέα) και το Πολιτικού Γραφείου (αντικατέστησε το Προεδρείο της Κεντρικής Επιτροπής). 

Στο Πολίτμπιρο επανεκλέχθηκαν τα στελέχη της προηγούμενης ηγεσίας (όπως οι Νικολάι Ποντγκόρνι, Αλεξέι Κοσίγκιν, Μιχαήλ Σουσλόφ και ο Λεονίντ Μπρέζνιεφ), με εξαίρεση τον Αναστάς Μικογιάν («για λόγους υγείας»)
Δυναστεία του Βαλεντινιανού

Η Δυναστεία του Βαλεντινιανού (Ουαλεντινιανού) είναι μία δυναστεία της Ρωμαϊκής αυτοκρατορίας, που τα μέλη της ήταν αυτοκράτορες από το 364 έως το 383 στην Κωνσταντινούπολη για 19 έτη.

Μετά τη Δυναστεία του Κωνσταντίνου αυτοκράτορας έγινε ο Ιοβιανός, και όταν αυτός απεβίωσε, ο Στρατός εξέλεξε τον Βαλεντινιανό Α΄. Ο νέος αυτοκράτορας διαίρεσε το Ρωμαϊκό Κράτος και διοικούσε το Δυτικό μέρος ενώ το Ανατολικό το παραχώρησε στον αδελφό του Βάλη. Όταν απεβίωσε o Βαλεντινιανός Α΄ το 375, τον διαδέχθηκε στο Δυτικό Ρωμαϊκό Κράτος ο πρώτος γιος του Γρατιανός. Τα μέλη της δυναστείας είναι:
* Βαλεντινιανός Α΄ (Ουαλεντινιανός Α΄) διαίρεσε το Ρωμαϊκό Κράτος και κράτησε το Δυτικό μέρος (364-375)
* Βάλης (Ουάλης) αυτοκράτορας του Ανατολικού Ρωμαϊκού Κράτους (364-378)
* Γρατιανός αυτοκράτορας του Δυτικού Ρωμαϊκού Κράτους (375-383)
* Βαλεντινιανός Β΄ αυτοκράτορας του Δυτικού Ρωμαϊκού Κράτους (383-392), αν και είχε ανακηρυχθεί αυτοκράτορας από το στρατό από το 375.

Το 378 σκοτώθηκε ο Βάλης στην Αδριανούπολη αντιμετωπίζοντας τους Γότθους και τον διαδέχθηκε στο Ανατολικό Ρωμαϊκό Κράτος ο Θεοδόσιος Α΄. Το 383 απεβίωσε ο Γρατιανός και τον διαδέχθηκε στο Δυτικό Ρωμαϊκό Κράτος ο νεότερος αδελφός του Βαλεντινιανός Β΄ ώσπου απεβίωσε το 392, οπότε ανέλαβε ο Θεοδόσιος Α΄ ως αυτοκράτορας όλου του Ρωμαϊκού κράτους, ιδρύοντας τη Δυναστεία του Θεοδοσίου.
Διεθνής Ένωση Παγκόσμιων Αγώνων

Η Διεθνής Ένωση Παγκόσμιων Αγώνων (αγγλικά: "International World Games Association", IWGA) είναι μια διεθνής ένωση, αναγνωρισμένη από τη ΔΟΕ, η οποία διεξάγει κάθε τέσσερα χρόνια από το 1981, αθλητικές διοργανώσεις πολλών αγωνισμάτων που ονομάζονται Παγκόσμιοι Αγώνες.
Βαλτικοί Αγώνες Αγωνισμάτων Ρίψεων

Οι Βαλτικοί Αγώνες Αγωνισμάτων Ρίψεων (εσθονικά: "Heitealade Balti maavõistlus", λετονικά: "Baltijas valstu mačsacīkste mešanu disciplīnās", λιθουανικά: "Baltijos šalių metimų mačas") είναι διεθνείς αγώνες στίβου για αθλητές των Βαλτικών χωρών ανωτέρου επιπέδου, κάτω από την ηλικία των 23, των 20 και των 18, οι οποίοι διοργανώνονται ετησίως το Μάιο από την Εσθονική, τη Λετονική και τη Λιθουανική Ομοσπονδία Στίβου.

Η διοργάνωση πραγματοποιήθηκε για πρώτη φορά στη Βάλμιερα στη Λετονία την 1η Οκτωβρίου του 2011 στο Στάδιο Γιάνις Ντάλινς και από τότε έχει διεξαχθεί οκτώ φορές μέχρι και την πιο πρόσφατη που έλαβε χώρα στο Ράκβερε στην Εσθονία στις 26 Μαΐου του 2018.

Οι Βαλτικοί Αγώνες Αγωνισμάτων Ρίψεων έχουν πραγματοποιηθεί από δύο φορές σε όλες τις Βαλτικές χώρες, στις πόλεις Βάλμιερα (2), Κάρκσι-Νούια (2) και Αλίτους (2). Οι δύο πρώτοι αγώνες διεξήχθησαν Σεπτέμβριο και Οκτώβριο όπου αυτό άλλαξε σε Μάιο από το 2013 έως και σήμερα.

Οι αγώνες αφορούν μόνο τους αθλητές που ειδικεύονται στα αγωνίσματα ρίψεων που είναι η δισκοβολία, ο ακοντισμός, η σφυροβολία και η σφαιροβολία. Στο πρόγραμμα περιλαμβάνονται τριάντα δύο αγωνίσματα, οκτώ ανά κατηγορία, δεκαέξι περισσότερα από το Ευρωπαϊκό Κύπελλο Χειμερινών Ρίψεων λόγω του ότι δεν περιλαμβάνονται οι κατηγορίες U20 και U18.

Στη διοργάνωση υπάρχει ξεχωριστή βαθμολογία η οποία αναδεικνύει την πρωταθλήτρια χώρα συνολικά και λειτουργεί με το ίδιο βαθμολογικό σύστημα του Ευρωπαϊκού Κυπέλλου Χειμερινών Ρίψεων που πραγματοποιείται τον Μάρτιο. Η μοναδική πρωταθλήτρια χώρα είναι η Εσθονία έχοντας κατακτήσει έξι τίτλους από το 2011 έως το 2016. 

Η τέταρτη έκδοση των αγώνων που έλαβε χώρα στη Βάλμιερα στη Λετονία το 2014 διεξήχθη ως Διεθνείς Αγώνες Αγωνισμάτων Ρίψεων με τη συμμετοχή και της Λευκορωσίας η οποία βαθμολογήθηκε μαζί με τις άλλες χώρες.

Σήμερα είναι η μόνη διοργάνωση που αφορά συγκεκριμένη γεωγραφική περιοχή και χρησιμεύει ως μία προετοιμασία των αθλητών για τις εθνικές και τις διεθνείς διοργανώσεις ανοιχτού στίβου που ακολουθούν.
51 Πηγάσου

Ο 51 Πηγάσου (51 Pegasi, συντομογρ. 51 Peg), στον οποίο δόθηκε το όνομα «Ελβέτιος» ("Helvetios"), είναι ηλιοειδής αστέρας που βρίσκεται σε απόσταση 15,6 παρσέκ από τη Γη, στον αστερισμό Πήγασο. Κατέχει μία ιδιαίτερη θέση στην ιστορία της αστρονομίας, καθώς υπήρξε ο πρώτος αστέρας Κύριας Ακολουθίας που ανακαλύφθηκε να έχει εξωηλιακό πλανήτη (1995). Ο πλανήτης αυτός έχει την επίσημη ονομασία 51 Πηγάσου b, και μόνο ανεπίσημα είναι γνωστός ως «Βελλεροφόντης», ενώ πρόσφατα επιλέχθηκε το όνομα «Dimidium».

Το ιδιαίτερο όνομα «Ελβέτιος» για τον 51 Πηγάσου δόθηκε από τη Διεθνή Αστρονομική Ένωση μετά από ψηφοφορία προταθέντων ονομάτων τον Δεκέμβριο του 2015, και τιμά την ανακάλυψη του πλανήτη του από Ελβετούς αστρονόμους (βλ. παρακάτω). Ο αστέρας φέρει επιπλέον τα ονόματα GJ 882, HR 8729, BD +19°5036, HD 217014, LTT 16750, GCTP 5568.00, SAO 90896 και HIP 113357, που αντιστοιχούν στην αναφορά του στους καταλόγους αστέρων.
Λουνά 9

Το Λουνά 9 ("Луна-9") ήταν μία μη επανδρωμένη διαστημική αποστολή του προγράμματος Λουνά της Σοβιετικής Ένωσης για την εξερεύνηση της Σελήνης κι ένα σημαντικό επεισόδιο στη διαστημική κόντρα Σοβιετικής Ένωσης και Ηνωμένων Πολιτειών της Αμερικής τη δεκαετία του 1960.

Στις 3 Φεβρουαρίου του 1966, η ανθρωπότητα πανηγύρισε την υλοποίηση ενός ακόμη από τα αρχαιότερα όνειρά της, καθώς το σοβιετικό μη επανδρωμένο διαστημόπλοιο Λουνά 9 έγινε το πρώτο διαστημικό όχημα που προσεδαφίστηκε, και μάλιστα ομαλά, στη Σελήνη. Η προσελήνωση του Λουνά 9 αποτέλεσε άθλο για την εποχή του. 

Το σκάφος είχε πλάτος μόλις 60 εκατοστά και βάρος 100 κιλά (στη Γη -στη Σελήνη είχε βάρος 17 κιλά). Εξοπλισμένο με αυτόματα συστήματα που του επέτρεπαν να μετακινείται, με τηλεοπτική κάμερα και δορυφορική κεραία, το διαστημόπλοιο προσεδαφίστηκε στον λεγόμενο Ωκεανό των Καταιγίδων και μετέδωσε στη Γη εξαιρετικής ποιότητας φωτογραφίες του σεληνιακού εδάφους - τόσο καλές ώστε να διακρίνονται πετραδάκια διαμέτρου δύο εκατοστών. Οι εικόνες αυτές ανέτρεψαν τις επικρατούσες εικασίες, που έκαναν λόγο για ένα παχύ στρώμα σκόνης στην επιφάνεια της Σελήνης, αποκαλύπτοντας ένα βραχώδες, σπογγοειδές έδαφος, απολύτως ικανοποιητικό για την προσελήνωση όχι μόνο διαστημοπλοίων αλλά και αστροναυτών. Μετά τον άθλο του Λοουνά 9, το όνειρο για την αποστολή επανδρωμένης πτήσης στη Σελήνη φάνταζε πιο κοντινό από κάθε άλλη φορά, καθώς είχε λυθεί το θεμελιώδες ερώτημα ασφάλειας των μελλοντικών αστροναυτών.
Δυναστεία του Λέοντος

Η Δυναστεία του Λέοντος Α' είναι μία δυναστεία της Ανατολικής Ρωμαϊκής αυτοκρατορίας, που τα μέλη της ήταν αυτοκράτορες από το 457 έως το 518 στην Κωνσταντινούπολη για 61 έτη. 

Η δυναστεία συνδέεται με την προηγούμενη Δυναστεία του Θεοδοσίου Α', μέσω του Μαρκιανού αυτοκράτορα: η 2η σύζυγός του ήταν η Πουλχερία, κόρη του Αρκαδίου, ενώ από την 1η σύζυγό του είχε κόρη τη Μαρκία Ευφημία, μητέρα του Μαρκιανού ο οποίος νυμφεύτηκε τη Λεοντία, κόρη του Λέοντος Α'.

Όλα τα μέλη της σχετίζονται, όχι με εξ αρρενογονίας δεσμούς, αλλά με εξ αγχιστείας δεσμούς με τον Λέοντα Α'.

* Λέων Α' ο Θράκας (457-474)
* Λέων Β' (474), εγγονός του Λέοντος Α'
* Ζήνων (474-475, 476-491), πρώτος σύζυγος της Αριάδνης, κόρης του Λέοντος Α'
* Βασιλίσκος (475-476), αδελφός της Βηρίνας, συζύγου του Λέοντος Α'
* Αναστάσιος Α΄ ο "δίκορος" (491-518), δεύτερος σύζυγος της Αριάδνης, κόρης του Λέοντος Α'.

Ο Λέων Α' είχε και μία μικρότερη κόρη, τη Λεοντία, σύζυγο του Μαρκιανού σφετεριστή, υιού του Ανθεμίου αυτοκράτορα του Δυτικού Ρωμαϊκού κράτους (467-472).

Τη Δυναστεία του Λέοντος Α' διαδέχθηκε ο Ιουστίνος Α' της Δυναστείας του Ιουστινιανού.
Ντιρκ φαν Μπαμπούρεν

Ο Ντιρκ φαν Μπαμπούρεν (ολλανδικά: "Dirck Jaspersz. van Baburen", 1595 – 21 Φεβρουαρίου 1624) ήταν Ολλανδός ζωγράφος της "Χρυσής ολλανδικής εποχής και ένας από τη σχολή των "καραβατζιστών της Ουτρέχτης".
Ευρυσθέας Μαγιάκος

Ο Ευρυσθέας Μαγιάκος (1893 - ;) ήταν Έλληνας στρατιωτικός.
Χέντρικ τερ Μπρούγκεν

Ο Χέντρικ τερ Μπρούγκεν (ολλανδικά: Hendrick Jansz ter Brugghen (ή Terbrugghen, (1588 – 1η Νοεμβρίου 1629) ήταν Ολλανδός ζωγράφος της "Χρυσής ολλανδικής εποχής" και εξέχον μέλος των οπαδών του Καραβάτζιο που αποκλήθηκαν "Καραβατζιστές της Ουτρέχτης. Μαζί με τον Ντιρκ φαν Μπαμπούρεν και τον Χέρριτ φαν Χόντχορστ, ο τερ Μπρούγκεν ήταν ένας από τους σημαντικότερους Ολλανδούς ζωγράφους που επηρεάστηκαν από τον Καραβάτζιο.
Ιωάννης Κοντοβράκης

Ο Ιωάννης Κοντοβράκης (1900 – 24 Αυγούστου 1994), του Παναγιώτη, ήταν Έλληνας πολιτικός, που διετέλεσε βουλευτής στην εκλογική περιφέρεια Αργολίδας.
Γιώργος Παπανικολάου

Ο Γιώργος Παπανικολάου (Γλυφάδα, 15 Αυγούστου 1977) είναι Έλληνας πολιτικός, δικηγόρος και Δήμαρχος Γλυφάδας από το 2014. Έχει διατελέσει ευρωβουλευτής (2009-2014) και πρόεδρος της ΟΝΝΕΔ (2004-2009). Είναι παντρεμένος με τη δικηγόρο Εύα Ντογιάκου και έχουν δύο κόρες.
Σκεπαστός Ιππόδρομος της Κωνσταντινούπολης

Ο Σκεπαστός Ιππόδρομος της Κωνσταντινούπολης ήταν χώρος ψυχαγωγίας, αλλά και δικαστικός χώρος, μικρός ιππόδρομος στην πόλη της Κωνσταντινούπολης και στην Βυζαντινή Αυτοκρατορία. Ο Ιππόδρομος ήταν ιδιωτικός, για τον αυτοκράτορα, βρισκόταν μέσα στο "Παλάτι της Δάφνης" ή "παλάτι του Μεγάλου Κωνσταντίνου" ή "Ιερόν παλάτιον" και ήταν εξίσου παλιός όσο ο Μεγάλος Ιππόδρομος. Συγκεκριμένα βρισκόταν στις χαμηλότερες βαθμίδες του παλατιού και ήταν κήπος με τη μορφή ιπποδρόμου που αναφέρεται πρώτη φορά τον 9ο αιώνα.

Τα "Πάτρια" αναφέρουν ότι κατασκευάστηκε από τον Μέγα Κωνσταντίνο για να ασκούνται σε αυτόν οι αυτοκράτορες. Ονομάστηκε μάλιστα σκεπαστός επειδή αργότερα οι βαθμίδες γύρω από τον στίβο άσκησης σκεπάστηκαν και έγιναν αίθριο. Από κάποιους ερευνητές ταυτίζεται με τον "Καβαλάρην" που αναφέρεται σε διάφορες πηγές. Ο ιππόδρομος χρησιμοποιούνταν και για αυλικές τελετές, επίσης εκεί στάθμευε η αυτοκρατορική φρουρά . 

Ο ιππόδρομος ήταν το κεντρικό δικαστήριο της Κωνσταντινούπολης, αποκαλούνταν "δικαστήριο του Δρουγγάριου ή του Ιπποδρόμου" ενώ λειτουργούσε κι ένα δεύτερο το "δικαστήριο του Βήλου".
Στον σκεπαστό ιππόδρομο είχε την έδρα του ο Δρουγγάριος της βίγλης αλλά και οι Κριτές της βίγλης όπου εκδίκαζαν εκεί υποθέσεις. Ο Δρουγγάριος ήταν ο ανώτερος όλων των δικαστών της αυτοκρατορίας και λειτουργούσε σαν σημερινός υπουργός δικαιοσύνης. Οι εκδικάσεις των υποθέσεων γίνονταν σε "κελιά" που μαρτυρούνταν ότι είχε ο ιππόδρομος, κάτι που αμφισβητείτε από σύγχρονους ερευνητές που δεν δέχονται ότι ο ιππόδρομος είχε κελιά ή άλλα κτίσματα και ταυτίζουν από κάποιους τα κελιά με τις αψίδες του Μεγάλου ιπποδρόμου ή κατά άλλους τα κελιά ήταν παρακείμενα κτίρια στον ιππόδρομο.

Τον 8ο αιώνα φαίνεται ο ιππόδρομος να καταργήθηκε και να χρησιμοποιείτε ο χώρος του σαν είσοδος του παλατιού, ενώ συνέχισε σαν δικαστήριο να εκδικάζονται εκεί υποθέσεις έως τουλάχιστον της Λατινικής κατάκτησης της πόλης.
Λεξικό της ελληνικής και ρωμαϊκής βιογραφίας και μυθολογίας

μικρογραφία|δεξιά|Το εξώφυλλο του λεξικού
Το Λεξικό της ελληνικής και ρωμαϊκής βιογραφίας και μυθολογίας ("Dictionary of Greek and Roman Biography and Mythology") δημοσιεύθηκε το 1849 (αρχικά δημοσιεύθηκε το 1844 υπό ελαφρώς διαφορετικό τίτλο) και είναι βιογραφικό λεξικό σε μορφή εγκυκλοπαίδειας, που το επιμελήθηκε ο λεξικογράφος Ουίλλιαμ Σμιθ (William Smith). Το λεξικό είναι τρίτομο με 3.700 σελίδες και πρόκειται για κλασικό έργο λεξικογραφίας του 19ου αιώνα. Το έργο είναι μέρος «τριλογίας» του Σμιθ μαζί με τα "Λεξικό των ελληνικών και ρωμαϊκών αρχαιοτήτων" (1842) και "Λεξικό της ελληνικής και ρωμαϊκής γεωγραφίας" (1854).
Τζουζέπε Ταρτίνι

Ο Τζουζέπε Ταρτίνι (Giuseppe Tartini, 8 Απριλίου 1692 – 26 Φεβρουαρίου 1770) ήταν Ιταλός συνθέτης και βιολονίστας της εποχής του μπαρόκ.
Ανδρέας Καραγκούνης

Ο Ανδρέας Καραγκούνης (Βόνιτσα, Μάρτιος 1943 - Αθήνα, 26 Φεβρουαρίου 2012), του Βελισάριου, ήταν Έλληνας γιατρός και πολιτικός, που διετέλεσε βουλευτής Αιτωλοακαρνανίας και υφυπουργός.
Βαλκανικοί Αγώνες Κλειστού Στίβου 2016

Οι Βαλκανικοί Αγώνες Κλειστού Στίβου 2016 ήταν η 21η διοργάνωση των Βαλκανικών Αγώνων Κλειστού Στίβου, που διοργανώθηκε υπό την εποπτεία της Ένωσης Βαλκανικών Ομοσπονδιών Στίβου. Η διοργάνωση πραγματοποιήθηκε στο Ατακόι Αθλέτικς Αρίνα, στη Κωνσταντινούπολη, στις 27 Φεβρουαρίου του 2016. Αυτή ήταν η μεγαλύτερη συμμετοχή στην ιστορία του Ατακόι Αθλέτικς Αρίνα και η πέμπτη συνεχόμενη φορά που η πόλη φιλοξένησε τη διοργάνωση από το 2012, με την επόμενη να μετακινείται στο Βελιγράδι της Σερβίας για το 2017.

Στους αγώνες συμμετείχαν 244 αθλητές, διεξήχθησαν δώδεκα αγωνίσματα ανδρών και γυναικών και έλαβαν μέρος αθλητές και αθλήτριες από τις 16 χώρες-μέλη της Ένωσης. Το Ισραήλ συμμετείχε για πρώτη φορά ως νέο μέλος της Ένωσης. Δύο χώρες, το Αζερμπαϊτζάν και το Κόσοβο έλαβαν μέρος εκτός συναγωνισμού ως επισκέπτες, με το δεύτερο να επιδιώκει να γίνει μέλος της Ένωσης, ύστερα από την ένταξή του στην IAAF και την EAA το 2015.

Πρωταθλήτρια χώρα στη βαθμολογία αναδείχθηκε η Τουρκία, με 139 βαθμούς συνολικά, 74.5 βαθμούς και 65 βαθμούς στους άνδρες και στις γυναίκες αντίστοιχα. Τη δεύτερη θέση κατέκτησε η Ρουμανία με 135 βαθμούς, 73 βαθμούς και 62 βαθμούς στους άνδρες και στις γυναίκες, και την τρίτη η Ελλάδα με 106.5 βαθμούς, 50 βαθμούς και 56.5 βαθμούς στους άνδρες και στις γυναίκες.

Στον πίνακα των μεταλλίων στην πρώτη θέση κυριάρχησε η Ρουμανία με 7 χρυσά. Την δεύτερη και την τρίτη θέση συμπλήρωσαν η Τουρκία με 6 χρυσά και η Σερβία με 3 χρυσά.

Στη διοργάνωση καταρρίφθηκαν δύο Ρεκόρ αγώνων στα 1500 μέτρα και στα 4x400 μέτρα σκυταλοδρομία γυναικών και ένα Ελληνικό Εθνικό ρεκόρ Εφήβων.
Γρηγόρης Ψαριανός

Ο Γρηγόρης Ψαριανός (2 Οκτωβρίου 1954) είναι Έλληνας δημοσιογράφος, ραδιοφωνικός παραγωγός, στιχουργός και πρώην βουλευτής της Β΄ Αθηνών του Ελληνικού κοινοβουλίου εκλεγμένος με το Ποτάμι, την ΔΗΜΑΡ και τον ΣΥΡΙΖΑ. Στις εκλογές του 2019 ήταν υποψήφιος με την Νέα Δημοκρατία.
Ιωάννης Λυριτζής

Ο Ιωάννης Λυριτζής ή Γιάννης Λυριτζής, (αγγλικά: Yiannis Liritzis ή Ioannis Liritzis), (Ιτέα, 2 Νοεμβρίου 1953), είναι Έλληνας, φυσικός, αρχαιολόγος και καθηγητής Αρχαιομετρίας στο Τμήμα Μεσογειακών Σπουδών του Πανεπιστημίου Αιγαίου, με εξειδίκευση στην εφαρμογή των φυσικών επιστημών στην αρχαιολογία και την πολιτιστική κληρονομιά.
Κόμμα Εργασίας Αλβανίας

Το Κόμμα Εργασίας Αλβανίας ( αναφέρεταικαι ως "Εργατικό Κόμμα της Αλβανίας"), αρχικά ως Κομμουνιστικό Κόμμα της Αλβανίας υπήρξε το μοναδικό κυβερνών κόμμα στην Αλβανία στο πλαίσιο της Λαϊκής Σοσιαλιστικής Δημοκρατίας της Αλβανίας. Με πολιτικό προσανατολισμό τη μαρξιστική-λενινιστική υπακοή και τον "αντιρεβιζιονισμό", ήταν μέχρι το 1991 το τελευταίο ανοιχτά σταλινικό κυβερνών κόμμα στην Ευρώπη.
Πωλ Ρικέρ

Ο Πωλ Ρικέρ ("Paul Ricœur", 1913-2005) ήταν Γάλλος φιλόσοφος. Σπούδασε φιλοσοφία στα Πανεπιστήμια της Ρεν και της Σορβόννης.

Ασχολήθηκε με τη φαινομενολογία, τον υπαρξισμό, τη φιλοσοφία της γλώσσας, την ψυχανάλυση και την αναλυτική φιλοσοφία.
Τζέμινι 9Α

Το Τζέμινι 9Α (επίσημα "Gemini IX-A") ήταν μία επανδρωμένη διαστημική πτήση του προγράμματος Τζέμινι της NASA, που πραγματοποιήθηκε το 1966.

Το Τζέμινι 9 εκτοξεύθηκε στις 6 Ιουνίου του 1966 από το Διαστημικό Κέντρο Κένεντι με πλήρωμα τους αστροναύτες Τόμας Στάφορντ και Γιουτζίν Σέρναν. Κατά τη διάρκεια της αποστολής εμφανίστηκαν τεχνικά προβλήματα σχετικά με τη σύνδεση των διαστημοπλοίων, καθώς το Τζέμινι 9 απέτυχε να συνδεθεί με το μη επανδρωμένο ATDA. Τα προβλήματα, πάντως, δεν εμπόδισαν τον Γιουτζίν Σέρναν να κάνει μία δίωρη βόλτα στο διαστημικό κενό. Στη συνέχεια, οι δύο αστροναύτες προσθαλασσώθηκαν με ασφάλεια.
Κινστέρνα του Φωκά

Η Κινστέρνα του Φωκά ήταν κλειστή δεξαμενή νερού στην Βυζαντινή Κωνσταντινούπολη. Σήμερα δεν είναι γνωστό που βρίσκεται ακριβώς και ταυτίζεται είτε με την Κινστέρνα του Μοδέστρου, είτε με την Κινστέρνα του Πραιτωρίου. Παλαιότεροι περιηγητές όπως ο Δουκάγγιος την ταύτιζαν με την κινστέρνα του Φιλόξενου.

Η Κινστέρνα χτίστηκε στην XI Συνοικία της Κωνσταντινούπολης και θεωρείται μεταγενέστερη της Βασιλικής Κινστέρνας και της Κινστέρνας του Φιλόξενου. Αποτελούνταν από κίονες, άγνωστο πόσους, κορινθιακού ρυθμού που στήριζαν θόλους, ανά τέσσερις κίονες στήριζαν έναν θόλο. Διάφοροι ιστορικοί και περιηγητές που είδαν το μνημείο μέτρησαν τους κίονες που διασώζονταν, ο Πέτρος Γύλλιος μέτρησε 60, ο Κόμης Ανδρεώσσης 64 και ο Σεβαλιέ 80, ο Σκαρλάτος Βυζάντιος την ταυτίζει με διασωθέν μνημείο της εποχής του που μέτρησε δύο διασωθέντες κίονες. Όλοι οι κίονες ήταν κατασκευασμένοι από μάρμαρο και σε άνισες διαστάσεις.
Φελίξ Γκουαταρί

Ο Φελίξ Γκουαταρί ( 1930-1992) ήταν Γάλλος φιλόσοφος και ψυχίατρος. Συνεργάστηκε για πολλά χρόνια με τον Ζιλ Ντελέζ και έγραψαν μαζί τέσσερα βιβλία.
Απόντες

Το Απόντες είναι ελληνική δραματική ταινία του 1996, σε σκηνοθεσία του Νίκου Γραμματικού. Το σενάριο το έγραψε ο σκηνοθέτης σε συνεργασία με τον συγγραφέα και σεναριογράφο Νίκο Παναγιωτόπουλο.
Άλις Μπρέιντι

Η Άλις Μπρέιντι (αγγλ. Alice Brady, γεννημένη "Mary Rose Brady", 2 Νοεμβρίου 1892 – 28 Οκτωβρίου 1939) ήταν Αμερικανίδα ηθοποιός που ξεκίνησε την καριέρα της στον βουβό κινηματογράφο. Εργαζόταν μέχρι έξι μήνες πριν τον θάνατό της από καρκίνο το 1939. Στα έργα της συμπεριλαμβάνονται το "Ο Άνδρας μου ο Αλήτης (My Man Godfrey)" (1936), όπου έπαιζε τη μητέρα της Κάρολ Λόμπαρντ και στο "Σόδομα και Γόμορρα (In Old Chicago)" (1937) που κέρδισε το Όσκαρ Β´ Γυναικείου Ρόλου.
Πολιορκία του Τομπρούκ

Η Πολιορκία του Τομπρούκ ήταν η συνέχεια της προσπάθειας των δυνάμεων του Άξονα για την κατάληψη του στρατηγικής σημασίας λιμανιού του Τομπρούκ. Μετά την Επιχείρηση ηλιοτρόπιο ο στρατηγός Ρόμελ κατάλαβε πως η κατάληψη του θα ήταν πολύ πιο δύσκολη. Έτσι προχώρησε σε οργανωμένη πολιορκία. Κατά τη διάρκεια αυτής, οι συμμαχικές δυνάμεις έκαναν τρεις απόπειρες για να σπάσουν τον κλοιό, εκ των οποίων οι δύο ήταν αποτυχημένες. Ωστόσο, η τρίτη στέφθηκε με επιτυχία, απωθώντας το Άφρικα Κορπς αρκετά χιλιόμετρα μακριά και λύνοντας την πολιορκία.
Εμμανουήλ Κοκκίνης

Ο Εμμανουήλ Κοκκίνης (Ανώπολη Πεδιάδας, 1826 - Κεντρί, 28 Φεβρουαρίου 1897) ήταν Κρητικός οπλαρχηγός.
Χέρριτ φαν Χόντχορστ

Ο Χέρριτ φαν Χόντχορστ (ολλανδικά: Gerrit van Honthorst, γνωστός και ως Gerard van Honthorst, 4 Νοεμβρίου 1592 - 27 Απριλίου 1656) ήταν Ολλανδός ζωγράφος της Χρυσής ολλανδικής εποχής στη ζωγραφική. Στις αρχές της σταδιοδρομίας του επισκέφθηκε τη Ρώμη, όπου σημείωσε μεγάλη επιτυχία, ζωγραφίζοντας σε ύφος επηρεασμένο από τον Καραβάτζιο. Μετά την επιστροφή του στην Ολλανδία έγινε ο κορυφαίος ζωγράφος πορτρέτων της εποχής του.
Ιωάννης Βουκυκλάκης

Ο Ιωάννης Βουκυκλάκης (και Βουκικλάκις, 1882 - 3 Σεπτεμβρίου 1938), του Νικολάου και της Πουλούδης, ήταν Έλληνας δικηγόρος, λογογράφος και ποιητής από τη Νεάπολη Λασιθίου.
Foo Fighters

Οι Foo Fighters είναι αμερικανικό rock μουσικό συγκρότημα που δημιουργήθηκε το 1995 στις ΗΠΑ από τον κιθαρίστα-πρώην ντάμερ του γκραντζ συγκροτήματος Nirvana, Ντέιβ Γκρολ, ο οποίος ήταν επηρεασμένος από την μουσική των πριν ένα χρόνο διαλυμένων Nirvana, αλλά και γενικά από την hard και εναλλακτική rock σκηνή. Το συγκρότημα έχει κάνει πάρα πολλές πωλήσεις άλμπουμ παγκοσμίως, ενώ θεωρείται ως πατέρας του ποστ γκραντζ.

Κατηγορία:Συγκροτήματα της εναλλακτικής ροκ
Κατηγορία:Νικητές Kerrang! Awards
Κατηγορία:Νικητές NME Awards
Κατηγορία:Hard rock συγκροτήματα από Ουάσινγκτον (πολιτεία)
Πέτρος Γύλλιος

thumb|upright=1|Έκδοση του 1535 της μετάφρασης του Αιλιανού
thumb|upright=1|Έκδοση του 1565 της μετάφρασης του Αιλιανού

Ο Πέτρος Γύλλιος (λατινικά: "Petrus Gyllius", γαλλικά: "Pierre Gilles", 1490–1555) ήταν Γάλλος περιηγητής, τοπογράφος και μεταφραστής.
Ζαχαρίας Χατζηϊωάννου

Ο Ζαχαρίας Χατζηϊωάννου (1911 - 18 Φεβρουαρίου 1981), του Ιωάννη, ήταν Έλληνας δικηγόρος και πολιτικός, ο οποίος υπηρέτησε ως βουλευτής Πέλλας. Ήταν παντρεμένος με τη Μαρία και είχαν παιδιά.
Γιώργος Κατρούγκαλος

Ο Γιώργος Κατρούγκαλος (Αθήνα, 27 Μαρτίου 1963) είναι Έλληνας συνταγματολόγος, καθηγητής Δημοσίου Δικαίου στο Δημοκρίτειο Πανεπιστήμιο Θράκης και δικηγόρος, πολιτικός και βουλευτής του ΣΥΡΙΖΑ. 

Διετέλεσε μέλος του Ευρωπαϊκού Κοινοβουλίου (2 Ιουλίου 2014 - 27 Ιανουαρίου 2015), αναπληρωτής υπουργός Εσωτερικών και Διοικητικής Ανασυγκρότησης (27 Ιανουαρίου 2015 - 17 Ιουλίου 2015), υπουργός Εργασίας, Κοινωνικής Ασφάλισης και Κοινωνικής Αλληλεγγύης (17 Ιουλίου 2015 - 28 Αυγούστου 2015 & 23 Σεπτεμβρίου 2015 - 5 Νοεμβρίου 2016), αναπληρωτής υπουργός Εξωτερικών αρμόδιος για Ευρωπαϊκές Υποθέσεις (5 Νοεμβρίου 2016 - 15 Φεβρουαρίου 2019) και υπουργός Εξωτερικών (15 Φεβρουαρίου 2019 - 9 Ιουλίου 2019). 

Στις βουλευτικές εκλογές του Σεπτεμβρίου 2015 εκλέχθηκε βουλευτής Μεσσηνίας με τον ΣΥΡΙΖΑ. Ανανέωσε τη θητεία του στις εκλογές του Ιουλίου 2019, αυτήν τη φορά στην περιφέρεια Β1' Βόρειου Τομέα Αθηνών.
Αχιλλέας Λιακόπουλος

Ο Αχιλλέας Λιακόπουλος (1927 - 1990), του Γεωργίου, ήταν Έλληνας δικηγόρος και πολιτικός. Υπηρέτησε ως βουλευτής.
Ευάγγελος Δενδρινός

Ο Ευάγγελος Δενδρινός (1910 - 13 Σεπτεμβρίου 2002), του Σπυρίδωνα, ήταν Έλληνας πολιτικός.
Τζουλιάνα ντι Κολλάλτο

Η Τζουλιάνα ντι Κολλάλτο (Κολλάλτο (Σουζεγκάνα), π. 1186 - Βενετία, 1η Σεπτεμβρίου 1262) ήταν Ιταλίδα μοναχή, η οποία μακαριοποιήθηκε από τον Πάπα Βενέδικτο ΙΔ΄.
Άμπραχαμ Μπλούμερτ

Ο Άμπραχαμ Μπλούμερτ (ολλανδικά: Abraham Bloemaert (1566 – 27 Ιανουαρίου 1651) ήταν Ολλανδός ζωγράφος και χαράκτης. Ήταν ένας από τους ""Μανιεριστές του Χάαρλεμ" από περίπου το 1585, αλλά με την αλλαγή του αιώνα άλλαξε το ύφος του, τείνοντας περισσότερο προς το μπαρόκ. Ζωγράφισε κυρίως πίνακες με θέματα από την ιστορία και μερικά τοπία. Ήταν σημαντικός δάσκαλος και εκπαίδευσε τους περισσότερους από τους "Καραβατζιστές της Ουτρέχτης", τουλάχιστον για κάποια περίοδο.
Ζωή Ζαούτζαινα

Η Ζωή Ζαούτζαινα (πέθανε τον Μάιο του 899) ήταν βυζαντινή αυτοκράτειρα και δεύτερη σύζυγος του βυζαντινού αυτοκράτορα Λέοντος ΣΤ΄. Ήταν κόρη του Στυλιανού Ζαούτζη, υψηλόβαθμου γραφειοκράτη κατά τη διάρκεια της βασιλείας του συζύγου της.
Ζικίδεβα

Η Ζικίδεβα ήταν ρωμαϊκή και πρότερη βυζαντινή πόλη, της οποίας η ταυτοποίηση εξετάζεται με τον χρονολογούμενο από την ύστερη αρχαιότητα οικισμό που ανασκάφηκε στην κορυφή του λόφου του Τσάρεβετς, πλησίον της σύγχρονης πόλης του Βελίκο Τίρνοβο στην βόρεια Βουλγαρία.
Αγία Ευφημία

Η Αγία Ευφημία είναι η ονομασία δύο βυζαντινών εκκλησιών.

Η πρώτη ανεγέρθηκε στην διάρκεια του 4ου αιώνα επάνω από το μνήμα της ομώνυμης Αγίας στα περίχωρα της Χαλκηδόνας: επρόκειτο για βασιλική συνδεδεμένη με ένα κυκλικού σχήματος "Martyrium", όπου διατηρείτο το σώμα της Αγίας εντός μιας αργυρής σαρκοφάγου. Το λείψανο ήταν γνωστό για το αίμα που ανάβλυζε με τρόπο θαυματουργό από αυτό, γεγονός το οποίο επαναλαμβανόταν σε ετήσια βάση: το αίμα αυτό, το οποίο συγκεντρωνόταν, μοιραζόταν σε γυάλινα φιαλίδια.

Ήταν εντός της συγκεκριμένος εκκλησίας που διεξήχθη η Σύνοδος της Χαλκηδόνας το 451.

Το 471, ο Βυζαντινός Αυτοκράτορας Λέων Α΄, επηρεαζόμενος από δύο αντίπαλες μεταξύ τους πολιτικές παρατάξεις της αυλής του, σχεδίασε την δολοφονία του Άσπαρ, του magister militum του. Ο Άσπαρ και οι υιοί του, Αρνταμπούρ, Πατρίκιος και Ερμενερίκος, μετέβησαν στον θέατρο όπου γιουχαΐστηκαν από το εξαγριωμένο πλήθος χωρίς ο αυτοκράτορας να παρέμβει. Εμπρός στην βιαιότητα του πλήθους, κατέφυγαν στην Χαλκηδόνα και την εκκλησία της Αγίας Ευφημίας. Ο επίσκοπος Κωνσταντινουπόλεως και ο αυτοκράτορας τους έπεισαν να εξέλθουν, υποσχόμενοί τους την σωματική τους ακεραιότητα. Ωστόσο, ο Άσπαρ και ο Αρνταμπούρ φονεύθηκαν λίγη ώρα αργότερα.

Η εκκλησία αργότερα καταστράφηκε από τις περσικές επιδρομές, οι οποίες έλαβαν χώρα κατά την περίοδο βασιλείας του Ηρακλείου (το 615 ή το 626).

Τα λείψανα της Αγίας μεταφέρθηκαν, τότε, στην Κωνσταντινούπολη εντός της μεγάλης, εξαγωνικού σχήματος, αιθούσης του Παλατιού του Αντίοχου, το οποίο και γειτνίαζε με το βόρειο τμήμα του ιπποδρόμου: το κτίριο, με την ευκαιρία εκείνη, μετετράπη σε εκκλησία η οποία έμεινε γνωστή με την ονομασία "Ἁγία Εὐφημία ἐν τῷ Ἱπποδρόμῳ".

Κατά την περίοδο της Εικονομαχίας, ο Κωνσταντίνος Ε΄ βεβήλωσε την εκκλησία και διέταξε να πεταχτούν τα λείψανα της Αγίας στην θάλασσα. Ως από θαύμα, τα λείψανα διατηρήθηκαν, ενώ κατά την περίοδο βασιλείας της Ειρήνης, επανήλθαν εντός της ανακαινισμένης εκκλησίας.

Η εκκλησία επέζησε έως και το τέλος της Βυζαντινής Αυτοκρατορίας, ενώ την περίοδο μεταξύ 1280-1290 διακοσμήθηκε με σειρά τοιχογραφιών οι οποίες απεικόνιζαν τον βίο της Αγίας.

Ήταν οι αρχαιολογικές ανασκαφές, οι οποίες έλαβαν χώρα στην Αγία Ευφημία το 1942 και την περίοδο μεταξύ 1950-1952, οι οποίες αποκάλυψαν την ύπαρξη του Παλατιού του Αντίοχου.
Ποταμός Σικάσια

Ο Ποταμός Σικάσια (Μπασκίρ: Һикеяҙ, ρωσικά: Сикася́, επίσης: Сиказя, Сиказа, Сикияз) είναι ποταμός στην επαρχία Ισιμπαΐσκι στην Δημοκρατία του Μπασκορτοστάν της Ρωσίας. Είναι δεξιός παραπόταμος του Ποταμού Ζιγκάν, στην λεκάνη απορροής του Ποταμού Κάμα.
Ζιγκανόβκα

μικρογραφία|Ένα λιβάδι κοντά στην Ζιγκανόβκα
Η Ζιγκανόβκα (ρωσικά: Зигановка, μπασκιρικά: Егән) είναι αγροτική περιοχή ("σέλο") στο Σελσοβιέτ Μακαρόφσκι της Επαρχίας Ισιμπαΐσκι της Δημοκρατίας του Μπασκορτοστάν στη Ρωσία. Βρίσκεται κοντά στον ποταμό Ζιγκάν. Σύμφωνα με την απογραφή του 2010, είχε πληθυσμό 139 κατοίκων.
Ρόαλντ Χόφμαν

Ο Ρόαλντ Χόφμαν ("Roald Hoffmann", γενν. ως "Roald Safran" στις 18 Ιουλίου 1937) είναι Πολωνοαμερικανός θεωρητικός χημικός που τιμήθηκε με το Βραβείο Νόμπελ Χημείας το 1981 μαζί με τον Κενίτσι Φουκούι. Επίσης έχει γράψει ποίηση και θεατρικά έργα.
Ποταμός Ικ

Ο Ποταμός Ικ (Ρωσικά: Ик Ταταρικά: Ык, λατινικό αλφάβητο: Iq, Μπασκιρικά: Ыҡ) είναι ποταμός στη Ρωσία που ρέει βόρεια του Ποταμού Κάμα. Διασχίζει τις δημοκρατίες του Μπασκορτοστάν και του Ταταρστάν, και την Περιφέρεια Ορενμπούργκ. Οι αριστεροί παραπόταμοι είναι ο Μέλλγια, ο Μενζέλια και ο Ντύμκα, ενώ ο δεξιός παραπόταμος είναι ο Ουσέν. 

Κατηγορία:Ποταμοί στη Δημοκρατία του Μπασκορτοστάν
Καραϊντέλ

Το Καραϊντέλ () είναι αγροτική περιοχή ("σέλο") και διοικητικό κέντρο της Επαρχίας Καραϊντέλσκι στην Δημοκρατία του Μπασκορτοστάν της Ρωσίας. Βρίσκεται στον Ποταμό Ουφά. Πληθυσμός: 5.980 κάτοικοι (απογραφή του 2010)  5.174 κάτοικοι (απογραφή του 2002), 4.284 κάτοικοι (απογραφή του 1989).

Σύμφωνα με την απογραφή του 2002, οι Μπασκίρ αποτελούσαν το 49% του πληθυσμού, ενώ οι Τάταροι αποτελούσαν το 26% του πληθυσμού
Σάρκιοϊ

Το Σάρκιοϊ (τουρκικά: "Şarköy", αρχαία ελληνικά: "Περίστασις"), γνωστό στα ελληνικά και ως Περίσταση, είναι παραθαλάσσια πόλη και περιοχή της επαρχίας Ραιδεστού που βρίσκεται στη βόρεια ακτή της θάλασσας του Μαρμαρά στη Θράκη, στην Τουρκία. 

Απέχει 86 χλμ. δυτικά από την Ραιδεστό (Τεκίρνταγ) και μπορεί να φτάσει εκεί κάποιος είτε από τον χερσαίο δρόμο είτε από τον παράκτιο δρόμο που πηγαίνει στη Καλλίπολη. Ο δήμαρχος της είναι ο Süleyman Altınok (CHP).
Αλ Τζαμπρίγια

Το Αλ Τζαμπρίγια είναι χωριό στην Επαρχία Μαδίνα, στην Σαουδική Αραβία. Βρίσκεται στο δυτικό μέρος της χώρας..
Γυναίκες δολοφόνοι

Οι Γυναίκες δολοφόνοι (Ισπανικά: "Mujeres asesinas") είναι δραματική τηλεοπτική σειρά και ψυχολογικό θρίλερ μεξικάνικης παραγωγής του 2008. Η σειρά είναι βασισμένη στην Αργεντίνικη σειρά "Mujeres asesinas" του 2005.
Εμινέ Σουλτάνα

Η Εμινέ Σουλτάνα (Οθ. Τούρκικα:ايمين سلطان) (Τούρκικα: "Emine Sultan", 24 Αυγούστου 1874 - 30 Ιανουαρίου 1920) ήταν κόρη του σουλτάνου Αμπντούλ Αζίζ της Οθωμανικής Αυτοκρατορίας.

H Εμινέ γεννήθηκε στις 24 Αυγούστου 1874 στο Παλάτι Ντολμαμπαχτσέ στην Κωνσταντινούπολη, ήταν κόρη του σουλτάνου Αμπντούλ Αζίζ και της Νεσερέκ Καντινεφέντι. Σε ηλικία δύο ετών ο πατέρας της Αμπντούλ Αζίζ πεθαίνει, που μόλις έχει εκθρονιστεί. Στο παλάτι του Αμπντούλ Χαμίτ Β΄ η Εμινέ θα ανατραφεί από το χαρέμι. Είχε μια σπάνια ομορφιά, ψηλή, μεγάλα μαύρα μάτια, μακρύ πρόσωπο, πλάγια φρύδια και λευκή επιδερμίδα.

Στις 12 Σεπτεμβρίου 1901 θα παντρευτεί τον Μεχμέτ Σερίφ Τζαβνταρόγλου από αυτό τον γάμο θα γεννηθεί το μοναδικό παιδί, μια κόρη, η Χαμιντέ Χανίμσουλταν. Ο Σουλτάνος Αμπντούλ Χαμίτ Β΄ έκανε γαμήλιο δώρο στην Εμινέ μια έπαυλη στο Νακκαστεπέ στην περιοχή Κουσκουντζούκι. Στην έπαυλη έμεινε μέχρι τον θάνατο της, το καλοκαίρι του 1935 η έπαυλη κατεδαφίστηκε.

Η Εμινέ Σουλτάν πέθανε στις 30 Ιανουαρίου 1920 στην Κωνσταντινούπολη, σε ηλικία 45 ετών. Είναι θαμμένη στο Τουρμπέ του Μαχμούτ Β΄ στο Τέμενος Φατίχ στην Κωνσταντινούπολη.
Ζετούλιο Βάργκας

Ο Ζετούλιο Βάργκας (19 Απριλίου 1882 - 24 Αυγούστου 1954) ήταν Βραζιλιάνος δικηγόρος και πολιτικός, ο οποίος υπηρέτησε ως Πρόεδρος της Βραζιλίας για δύο περιόδους. Η πρώτη περίοδος ήταν μεταξύ 1930-1945. Το 1930-1934 υπηρέτησε ως υπηρεσιακός πρόεδρος, κανονικός πρόεδρος την εποχή 1934-1937 και δικτάτορας την περίοδο 1937-1945. Το 1945 εκτελέστηκε πραξικόπημα το οποίο και του στέρησε την εξουσία μέχρι το 1951 οπότε και εξελέγη δημοκρατικά Πρόεδρος και υπηρέτησε ως το 1954, έτος της αυτοκτονίας του.

Γεννήθηκε στην πολιτεία Ρίο Γκράντε ντο Σουλ σε οικογένεια με πολιτικές ρίζες. Έδειξε ενδιαφέρον για στρατιωτική καριέρα και κατατάχθηκε στον βραζιλιάνικο στρατό αλλά σύντομα παραιτήθηκε για να ακολουθήσει δικηγορικές σπουδές. Το 1908, αφότου αποφοίτησε από την Νομική Σχολή του Πόρτο Αλέγκρε άρχισε την πολιτική του σταδιοδρομία. Το 1922 είχε εκλεχθή μέλος του Εθνικού Συνεδρίου και υπηρέτησε εκεί για τέσσερα χρόνια. Το 1926 διορίστηκε Υπουργός Οικονομικών μέχρι και την εκλογή του στην θέση του Κυβερνήτη του Ρίο Γκράντε το 1928. Το 1930 ηγήθηκε της εκστρατείας του για την Προεδρία της Βραζιλίας ανεπιτυχώς. Παρόλο που φάνηκε ότι αποδέχθηκε την ήττα του, λίγο χρόνο αργότερα ανέτρεψε με πραξικόπημα το Ολιγαρχικό καθεστώς που υπήρχε τότε. 

Το Καθεστώς Βάργκας που κυριάρχησε για 18 χρόνια επέφερε αλλαγές και μεταρρυθμίσεις στην οικονομία, στην πολιτική ζωή και στην βιομηχανία της Βραζιλίας. Έχοντας τον τίτλο "Ο Πατέρας των Φτωχών", προσπάθησε να καταπολεμήσει την αυξανόμενη επιρροή των μεγάλων επιχειρήσεων και εταιρειών στην οικονομία της Βραζιλίας. Ωστόσο, η θέση και το κύρος του στρατού δεν άλλαξε, ούτε επιβλήθηκαν μέτρα στους πλούσιους κατά την θητεία του. Στην προσπάθεια του να αναδιοργανώσει την οικονομία του, αποδέχτηκε κάποιες απαιτήσεις των εργατών (κυρίως στην βιομηχανία του καφέ) για καλύτερες συνθήκες προκειμένου να υπάρχει μια ενότητα στην οικονομία ανενόχλητη από ταξικές διαμάχες. Επίσης στην περίοδο του καθεστώτος ιδρύθηκε η πρώτη κρατική βιομηχανία παραγωγής μηχανών. 

Στο τέλος της δεύτερης του θητείας, ύστερα από πολλή πίεση του στρατού για την παραίτηση του, αυτοκτόνησε αφήνοντας μόνο ένα σημείωμα.
Kaliopi

Η Kaliopi (Σλαβομακεδόνικα: Калиопи Букле, γεν. 28 Δεκεμβρίου 1966) είναι Σλαβομακεδόνισσα τραγουδίστρια.
Επαρχία Σιρνάκ

Η Επαρχία Σιρνάκ (, κουρδικά: Parêzgeha Şirnex) είναι Τουρκική επαρχία στην Νοτιοανατολική Ανατολία. Η επαρχία συνορεύει με το Ιράκ και την Συρία. Η Επαρχία Σιρνάκ αποσπάστηκε νομικά από την Επαρχία Σιίρτ στις 16 Μαΐου του 1990. Επίσης, ο νόμος απέσπασε αρκετές επαρχίες από τους γειτονικούς νομούς Σιίρτ και Μαρντίν, κάνοντάς τες μέρος της επαρχίας Σιρνάκ, συμπεριλαμβανομένων των επαρχιών Τσίζρε και Σιλόπι. 

Σύμφωνα με εκτίμηση, ο πληθυσμός ανερχόταν στα 475,255 άτομα το 2013. Η πλειοψηφία της επαρχίας του πληθυσμού είναι Κούρδοι.
Καζακική γλώσσα

Η Καζακική γλώσσα (καζακικά: қазақ тілі, қазақша, "qazaq tili", "qazaqşa", قازاق ٴتىلى, قازاقشا) ανήκει στον κλάδο Κιπτσάκ των Τουρκικών γλωσσών. Συνδέεται στενά με τα Κιργιζικά, με την γλώσσα Νογκάι, και ειδικά με την γλώσσα Καρακαλπάκ. Είναι η επίσημη γλώσσα της Δημοκρατίας του Καζακστάν, καθώς και μια σημαντική μειονοτική γλώσσα στον Αυτόνομο Καζακικό Νομό Ιλί στο Σιντζιάνγκ της Κίνας, και στην Επαρχία Μπαγιάν-Ολγκίι στην Μογγολία. Επίσης, ομιλείται στο Αφγανιστάν, στο Ιράν, στην Τουρκία, στην Γερμανία και από πολλούς Καζάκους στις χώρες της πρώην Σοβιετικής Ένωσης (έχοντας περίπου 500,000 ομιλητές στην Ρωσία, σύμφωνα με την απογραφή του 2002). 

Όπως και πολλές άλλες Τουρκικές γλώσσες, τα Καζακικά είναι συγκολλητική γλώσσα.
Μαρία του Μπόχυν

Η Μαρία του Μπόχυν ("Mary de Bohun", 1369 - 4 Ιουνίου 1394) ήταν πρώτη σύζυγος του Ερρίκου Δ΄ της Αγγλίας αλλά δεν πρόλαβε να γίνει βασίλισσα επειδή απεβίωσε πριν ανέλθει ο σύζυγός της στον θρόνο. Η Μαρία ήταν κόρη του Χάμφρεϊ του Μπόχυν, 7ου κόμη του Χέρεφορντ και της Ιωάννας Φιτζάλαν, κόρης του Ριχάρδου Φιτζάλαν, 10ου κόμη του Αρουντέλ. Μέσω της μητέρας της η Μαρία καταγόταν από τον Λιουέλιν τον Μέγα.

Μαζί με την μεγαλύτερη αδελφή της, Ελεονόρα του Μπόχυν, ήταν κληρονόμοι της πατρικής περιουσίας, η Ελεονόρα έγινε σύζυγος του Θωμά του Γούντστοκ, μικρότερου γιου του Εδουάρδου Γ΄ της Αγγλίας. Η αδελφή της Ελεονόρα, προκειμένου να κληρονομήσει την πατρική περιουσία η ίδια μαζί με τον σύζυγό της, προσπάθησε να πείσει την Μαρία να γίνει μοναχή. Με την σύμφωνη γνώμη του Ιωάννη της Γάνδης, η θεία της την μετέφερε βίαια από το κάστρο του Θωμά στο Πλέσει πίσω στο Αρούντελ. Εκεί ο Ιωάννης της Γάνδης πάντρεψε την Μαρία με τον μεγαλύτερο γιο του Ερρίκο Μπόλινγκμπροκ, μελλοντικό βασιλιά Ερρίκο Δ΄ της Αγγλίας. Ο γάμος του νέου ζεύγους έγινε στις 27 Ιουλίου 1380 στο κάστρο του Άρουντελ· η Μαρία ήταν τότε μόνο 12 ετών. Ο Ιωάννης της Γάνδης ζήτησε από το νεαρό ζευγάρι να μην έχει ερωτική επαφή, μέχρι να φτάσει η Μαρία 16 ετών· το ζευγάρι δεν υπάκουσε και η Μαρία σε ηλικία 14 ετών γέννησε πρόωρα έναν γιο, τον Εδουάρδο, που έζησε μόνο λίγες ημέρες. 

Η Μαρία έζησε τα επόμενα χρόνια στο κάστρο της Μονμάουθ μαζί με τον σύζυγο της· εκεί γέννησε τους επόμενους δυο γιους της. Ο μεγαλύτερος από αυτούς, ο Ερρίκος, αργότερα έγινε πρίγκιπας της Ουαλίας (1399)· στην συνέχεια διαδέχτηκε τον πατέρα του (1413) και έγινε ένας από τους ενδοξότερους βασιλείς στην Αγγλική ιστορία.

Η Μαρία απεβίωσε στο κάστρο του Πίτερμπρο λόγω επιπλοκών από την γέννα του μικρότερου παιδιού, της, της Φιλίππης. Τάφηκε στη εκκλησία της Ευαγγελισμού της Θεοτόκου στο Λέστερ.
Υπηρεσία Στρατιωτικής Ασφάλειας

Η Υπηρεσία Στρατιωτικής Ασφάλειας (ΥΣΑ) ήταν το σώμα στρατιωτικής αστυνομίας του Δημοκρατικού Στρατού Ελλάδας (ΔΣΕ) κατά τον ελληνικό εμφύλιο πόλεμο. Αποτέλεσε το ένα από τα δύο αστυνομικά σώματα που δημιούργησε το ΚΚΕ εκείνη την περίοδο: το άλλο ήταν η Λαϊκή Πολιτοφυλακή, με δικαιοδοσία στους κατοίκους των περιοχών υπό τον έλεγχο του ΔΣΕ. Αντίθετα, η ΥΣΑ είχε ως καθήκον την ασφάλεια εντός του ΔΣΕ, στον οποίο ανήκαν διοικητικά και τα μέλη της.
Πίτσος

Η Πίτσος Α.Ε. είναι εταιρεία κατασκευής οικιακών συσκευών που εδρεύει στην Ελλάδα.